BODOLAND रादाब – कक्राझार, 04 एप्रिल : हादोरनि रैखाथिनि थाखाय सान-हर गोख्रों नोजोर होबाय थाग्रा रौनिया सायाव गाग्लोबदों नक्सालिफोरा। मिथिनो मोननाय बादिब्ला, शनिबारखालि शतिसगरनि बिजापुर जिल्लानि टारेम ओनसोलाव चिआरफिएफ, District Reserve Guard (DRG) आरो Special Task Force(STF)नि हान्जाया नक्सालिनि बेरेखायै नागिरनायाव रौनिया हान्जानि सायाव गाग्लोबो। बे गाग्लोबनायाव सा 22 रौनियानि जिउ गोमानो गोनां जायो। जिउ गोमानाय रौनियाफोरनिसिम मान बाउनायजों लोगोसे गोथौ दुखु मोननाय फोरमायदों हादोरनि हादोरगिरि, गाहाइ मन्थ्रि आरो नख’र मन्थ्रिआ। गाहाइ मन्थ्रि आरो नख’र मन्थ्रिआ बुंदोंदि जिउ गोमानाय बिर रौनियानि जिउनि बेसेनखौ बावनाय नङा। एरैहाय बे जाथायखौ लानानै नख’र मन्थ्रि अमित साहआ आइबि आरो गोजौ थाखोनि रौनियानि दैदेनगिरिफोरजों गोजौ थाखोनि सावरायनाय जादों होनना मिथिनो मोननाय जादों।